จักรพรรดินีจี้

จักรพรรดินีจากสกุลอูลาน่าล่า (อูลาน่ารา) ("Jì huánghòu wūlā nà lā shì"; 11 มีนาคม ค.ศ. 1718 – 19 สิงหาคม ค.ศ. 1766) หรือที่รู้จักกันในไทยว่า "จี้ฮองเฮา" จากภาพยนตร์ชื่อดังเรื่อง องค์หญิงกำมะลอ เป็นพระอัครมเหสีพระองค์ที่สองในจักรพรรดิเฉียนหลง
พระชนม์ชีพช่วงต้น.
วันประสูติของพระนางยังคงเป็นข้อพิพาท โดยหนังสือ "Four Genealogies of the Qing Royal House" ระบุว่าพระนางประสูติในช่วงเดือน 2 ไม่ทราบปีทางจันทรคติ และหนังสือสมัยใหม่อย่างน้อยหนึ่งเล่มระบุว่าพระนามประสูติในวันที่ 10 เดือน 2 ปีที่ 57 ของรัชสมัยจักรพรรดิคังซี พระนางประสูติแด่น้าเอ่อปู (นาร์บู) ผู้เป็น "niru ejen" หรือผู้ช่วยนายทหาร
ก่อนที่หงลี่ขึ้นครองราชย์ใน ค.ศ. 1735 จักรพรรดิยงเจิ้ง พระราชบิดา ทรงแต่งตั้งพระนางน่าราเป็นพระชายารอง ("เช่อฝูจิ้น") ทราบกันว่าพระนางน่าราได้รับความโปรดปรานจากหงลี่ในช่วงเวลานี้ หลังยงเจิ้งสวรรคต หงลี่ขึ้นครองราชย์เป็นจักรพรรดิเฉียนหลง ส่วนพระนางน่าลาได้รับพระอิสริยยศเป็น "เสียนเฟย์"  เมื่อวันที่ 23 มกราคม ค.ศ. 1738 ลักษณะนิสัยที่น่าพอพระทัยของพระนางทำให้พระพันปีหลวงฉงชิ่ง พระราชมารดาของจักรพรรดิเฉียนหลง ทรงชื่นชอบพระนางด้วย และในวันที่ 9 ธันวาคม ค.ศ. 1745 พระนางได้รับการเลื่อนฐานันดรศักดิ์เป็น "เสียนกุ้ยเฟย์" 
พระอัครมเหสีพระองค์ที่สองในจักรพรรดิเฉียนหลง.
ในปีเฉียนหลงที่ 13 จักรพรรดินีเซี่ยวเสียนฉุน พระอัครมเหสีพระองค์แรกในจักรพรรดิเฉียนหลงสวรรคต ทำให้จักรพรรดิเฉียนหลงเสียพระทัยมาก และเพราะยังอยู่ในช่วงไว้ทุกข์ ไทเฮาจึงให้แต่งตั้ง เสียนกุ้ยเฟย ขึ้นเป็น เสียนหวงกุ้ยเฟย เพื่อให้พระนางดูแลวังหลังแทนเสมอจักรพรรดินี คือควบคุมวังหลัง 6 วังใหญ่ หลังจากการไว้ทุกข์ตามโบราณราชประเพณี คือ 2 ปี จักรพรรดิเฉียนหลงจึงเฉลิมพระยศพระนางให้เป็นจักรพรรดินีซึ่งเป็นฮองเฮาพระองค์ที่สองในรัชกาลเฉียนหลงตามพระประสงค์ของไทเฮา ต่อมาทรงตัดพระเกศาของพระองค์เอง การที่ตัดผมชาวแมนจูถือว่าการตัดผมนั้นเป็นการไว้ทุกข์ให้กับผู้ใหญ่ในครอบครัวของตนหรือของสามี ซึ่งในตอนนั้นพระราชมารดาของจักรพรรดิเฉียนหลงยังมีพระชนม์ชีพอยู่จึงอาจถือเป็นการแช่งพระราชมารดาของพระองค์ จักรพรรดิเฉียนหลงจึงยึดตราประทับจักรพรรดินี แต่ยังคงให้พระนางอยู่ในตำแหน่งจักรพรรดินี หลังจากนั้นไม่เกินปีพระนางก็สิ้นพระชนม์ โดยงานพระศพถูกจัดในขั้นหวงกุ้ยเฟย แต่ถึงอย่างนั้นงานศพของพระนางถูกจัดอย่างเรียบง่ายไม่สมฐานะเท่าใด พระศพของพระนางถูกฝังในสุสานชิงตะวันออกและไม่ได้ถูกฝังในโถงเดียวกันกับจักรพรรดิเฉียนหลง แต่ถูกฝังร่วมกันกับ ฉุนฮุ่ยหวงกุ้ยเฟย และหลักฐานที่เกี่ยวกับพระนางถูกทำลายจนเกือบหมดเหลือเพียงรูปเหมือนที่วาดตอนพระนางอยู่ในตำแหน่งเฟย
สิ้นพระชนม์.
พระนางสิ้นพระชนม์ในเดือน 7 ปีที่ 31 ของรัชสมัยเฉัยนหลง กระนั้น วันที่พระนางสวรรคตอย่างแน่นอนยังคงเป็นข้อพิพาท "ร่างประวัติศาสตร์ราชวงศ์ชิง"ที่มีปัญหาเรื่องความแม่นยำและความน่าเชื่อถือ ระบุว่าพระนางสิ้นพระชนม์ในวัน "Jiawu" ส่วนผลงานสมัยใหม่หลายแห่งมักระบุรายการการสิ้นพระชนม์ของพระนางว่าเกิดขึ้นในวันที่ 14 เดือน 7
พระนางทรงพระประชวรอย่างหนักมากอยู่แล้วในเดือน 6 ของปีเดียวกัน แต่ถึงแม้เธอจะป่วย เฉียนหลงก็ไม่ได้ชะลอการเสด็จไปที่ประทับฤดูร้อนในเฉิงเต๋อ
ในช่วงที่พระนางสิ้นพระชนม์ จักรพรรดิเฉียนหลงกำลังออกล่าสัตว์ประจำปีที่เขตล่าสัตว์มู่หลาน (木蘭圍場, ปัจจุบันอยู่ในเขตปกครองตนเองเหวย์ฉ่าง แมนจู และมองโกล) แทนที่จะยุติการเดินทางของพระองค์ทันทีเพื่อมุ่งหน้ากลับพระราชวังต้องห้าม พระองค์ทรงสั่งให้หย่งฉี พระราชโอรสองค์ที่ 12 (พระราชโอรสแท้ ๆ ของจักรพรรดินีเลี้ยง) ให้เสด็จกลับพระราชวังเพื่อจัดการพระราชพิธีศพ
หมายเหตุปีจีน.
แหล่งข้อมูลประวัติศาสตร์หลายแห่งจาก Step Empress ใช้ปฏิทินจีนโบราณร่วมกับระบบชื่อรัชสมัย วันที่ปฏิทินเกรกอรีดัดแปลงโดยใช้ที่พัฒนาโดย Academia Sinica ในประเทศไต้หวัน